b'\n_START_ARTICLE_\nAladdin (pel\xc2\xb7l\xc3\xadcula de 2019)\n_START_SECTION_\nTrama\n_START_PARAGRAPH_\nAladdin, un pillet de bon cor que vivia a la ciutat \xc3\xa0rab d\'Agrabah, juntament amb el seu mico mascota Abu, rescata i fa amistat amb la princesa Jasmine. Aquesta havia sortit del palau per a explorar, cansada de la seua vida avorrida. Mentrestant, el Gran visir Jafar planeja derrocar el pare de Jasmine i erigir-se com a sult\xc3\xa0. Ell i el seu lloro Iago busquen una ll\xc3\xa0ntia m\xc3\xa0gica oculta a la Cova de les Meravelles que atorga desitjos. Nom\xc3\xa9s una persona \xc3\xa9s digna per a entrar: "el diamant en brut", i la cova decideix que \xc3\xa9s Aladdin. Aladdin \xc3\xa9s capturat i Jafar el conven\xc3\xa7 d\'entrar a recuperar la ll\xc3\xa0ntia. Dins de la cova Aladdin troba una catifa m\xc3\xa0gica i obt\xc3\xa9 la ll\xc3\xa0ntia. Li la lliura a Jafar, que el traeix i el llan\xc3\xa7a de nou endins la cova mentre aquesta se tancava; per sort, Abu furta la ll\xc3\xa0ntia abans d\'aix\xc3\xb2 i els dos poden comprovar que cont\xc3\xa9.'